Els projectes s'han de presentar a la convocatòria 2020 dels Reptes Socials d'Horizon 2020, especialment del 2, 3, 4, i 5 del Pilar III:
Han de formar part del projecte europeu les entitats beneficiàries (A qui va dirigit?) i una o més ONGDs catalanes inscrites en el registre d'ONGD que gestiona l'ACCD i/o l'AECID.
La/les ONGD catalanes que formin part del mateix consorci han de gestionar un mínim de 50.000 € de la despesa subvencionable del projecte d'R+D+I que es presenta a la convocatòria europea.
Es finança la despesa des del període que estableixi la convocatòria i fins a la data límit de presentació de sol·licituds de la convocatòria d'Horizon 2020 corresponent.
L'import màxim de la subvenció és de 6.000 euros per sol·licitud.
Personal: hores de dedicació a la preparació de la proposta del projecte europeu del personal vinculat a l'entitat beneficiària, fins a un màxim del 70% del pressupost sol·licitat.
Funcionament: mobilitat dels membres dels equips de recerca de les entitats catalanes implicades i d'altres possibles membres del consorci, i les que es puguin derivar de la celebració de reunions preparatòries del projecte europeu
Subcontractació: serveis i treballs externs que proporcionin un valor afegit a la proposta de projecte Europeu, fins a un màxim del 50% del pressupost sol·licitat.
En primer lloc, s'ha de descarregar el Formulari a un disc local.
Aquest es pot emplenar i desar tantes vegades com sigui necessari mentre es treballa.
També heu de descarregar l'Annex al formulari, emplenar-lo i convertir-lo en format PDF sense excedir del màxim de fulls indicats a cada apartat.
Una vegada emplenat el Formulari, i havent adjuntat l'Annex al formulari, haureu de validar-ho i enviar telemàticament la sol·licitud.
El Formulari ha de ser presentat pel responsable del projecte europeu.
Podreu rebre per correu electrònic l'acusament de rebuda si així ho heu assenyalat a la sol·licitud.
Les sol·licituds efectuades per mitjans electrònics es consideren presentades davant l'Administració de la Generalitat de Catalunya quan s'enregistrin en el registre telemàtic de la Generalitat de Catalunya mitjançant Tràmits gencat i en quedi constància a l'assentament d'entrada.
La resolució i la notificació de les resolucions de concessió s'han d'efectuar en el termini màxim de sis mesos a comptar des de l'endemà de la data de publicació de la convocatòria al DOGC.
Es notificarà la resolució final del procediment a les entitats interessades mitjançant la publicació al Tauler electrònic de l'Administració de la Generalitat [URL] i, de manera informativa, al web de l'AGAUR [URL].
Les entitats proposades han de formalitzar l'acceptació de l'ajut en el termini de 10 dies hàbils a comptar de l'endemà de la publicació o la notificació de la proposta provisional de concessió mitjançant un model normalitzat signat per la persona representant legal i el responsable del projecte, en el qual s'ha de comprometre a complir aquestes bases reguladores i la convocatòria corresponent.
El document normalitzat d'acceptació de l'ajut s'ha de fer arribar electrònicament a l'AGAUR preferiblement per EACAT (Tramesa genèrica o Tràmit específic AGAUR) o mitjançant "Petició genèrica" de la seu electrònica de la Generalitat de Catalunya ( https://web.gencat.cat/ca/tramits/tramits-temes/Peticio-generica? category=).
En aquest cas, us recomanem indicar a l'Assumpte del formulari: INTCO2019-AGAUR
Juntament amb el document d'acceptació cal aportar la documentació següent:
a) Calendari definitiu del projecte, ajustat al període real a partir de la concessió de la subvenció.
b) Distribució del pressupost del projecte, d'acord amb l'import concedit.
c) Els acords corresponents als drets de propietat intel·lectual i industrial, si escau.
d) Còpia de l'escriptura de constitució de l'entitat beneficiària.
e) Fotocòpia dels poders notarials vigents o de la certificació original emesa pel / per la secretari/ària de l'entitat acreditativa de la representació amb què s'actua (on consti el càrrec, la data i l'òrgan que va nomenar la persona representant legal, així com que disposa de poders suficients per a sol·licitar i percebre la subvenció).
f) Còpia de l'acord formalitzat entre l'entitat beneficiària i l'ONGD i conforme mantindran la col·laboració al llarg de l'execució del projecte, i que l'ONGD es compromet a aportar 50.000 euros en el supòsit que s'aprovi el projecte presentat a la convocatòria europea.
En cas que alguns d'aquests documents ja s'hagin presentat en convocatòries anteriors, no cal presentar-los una altra vegada, sempre que l'entitat sol·licitant presenti una declaració en la qual s'especifiquin aquests documents i la data en què es van presentar, i es faci constar que encara són vigents.
En el cas de les universitats i dels centres de recerca del programa CERCA, no caldrà presentar la documentació prevista en els apartats d) i e) d'aquesta base, llevat que els sigui requerida.
S'entén que renuncien tàcitament a l'ajut les persones que no hagin presentat el document d'acceptació i la resta de documentació dins del termini i en les condicions previstos en les bases reguladores i en la convocatòria corresponent.
Les entitats beneficiàries han de justificar l'execució efectiva dels projectes i acreditar-ho durant els tres mesos següents a la finalització dels projectes mitjançant els models normalitzats.
La documentació que cal presentar és la següent:
a) Memòria tècnica explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts, signada per la persona responsable del projecte i amb el vistiplau del responsable legal de l'entitat beneficiària.
b) Còpia de la confirmació de registre de la proposta a la Comissió Europea i còpia del pressupost sol·licitat al projecte europeu on aparegui l'import sol·licitat per a la/les ONGD implicada/es en la convocatòria.
c) Una relació classificada de les despeses de l'activitat signada pel seu representant legal, amb identificació del creditor, número de la factura o document de valor probatori equivalent, l'import, la data d'emissió i, si escau, la data de pagament.
En el cas que la subvenció s'atorgui d'acord amb un pressupost, s'ha de presentar una liquidació on s'indiquin i, si escau, es motivin les desviacions respecte del pressupost inicial.
d) Una relació detallada dels altres ingressos o subvencions que hagin finançat l'activitat subvencionada amb indicació de l'import i la procedència.
L'import de l'ajut es lliurarà en dos pagaments:
El primer, corresponent al 70% del total concedit, un cop resolta i notificada la resolució de concessió.
El segon pagament del 30% restant s'efectuarà un cop presentada la justificació.